Document ID: 32011R0978
Publication Date: 2011-10-03

Title and Content:
UREDBA KOMISIJE (EU) št. 978/2011
z dne 3. oktobra 2011
o spremembi prilog II in III k Uredbi (ES) št. 396/2005 Evropskega parlamenta in Sveta glede mejnih vrednosti ostankov za acetamiprid, bifenil, kaptan, klorantraniliprol, ciflufenamid, cimoksanil, diklorprop-P, difenokonazol, dimetomorf, ditiokarbamate, epoksikonazol, etefon, flutriafol, fluksapiroksad, izopirazam, propamokarb, piraklostrobin, pirimetanil in spirotetramat v ali na nekaterih proizvodih
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 396/2005 Evropskega parlamenta in Sveta z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 14(1)(a) Uredbe,
ob upoštevanju naslednjega:
(1)
Mejne vrednosti ostankov (v nadaljnjem besedilu: MRL) za acetamiprid, kaptan, ditiokarbamate, etefon, piraklostrobin in pirimetanil so bile določene v Prilogi II in delu B Priloge III k Uredbi (ES) št. 396/2005. MRL za bifenil, klorantraniliprol, ciflufenamid, cimoksanil, diklorprop-P, difenokonazol, dimetomorf, epoksikonazol, flutriafol, izopirazam, propamokarb in spirotetramat so bile določene v delu A Priloge III k Uredbi (ES) št. 396/2005. MRL za fluksapiroksad niso bile določene v nobeni prilogi k Uredbi (ES) št. 396/2005, zato se je uporabljala privzeta vrednost 0,01 mg/kg.
(2)
Pri postopku v skladu z Direktivo Sveta 91/414/EGS z dne 15. julija 1991 o dajanju fitofarmacevtskih sredstev v promet (2) je bila za registracijo fitofarmacevtskega sredstva, ki vsebuje aktivno snov acetamiprid, za uporabo na slivah, melonah, figah, cvetači, drugih cvetočih kapusnicah (razen brokolija), solati, endiviji, rukoli, listih in brstičih kapusnic, fižolu in grahu (v stroku), grahu (brez strokov), artičokah, suhem fižolu in grahu, semenu oljne ogrščice in pšenici v skladu s členom 6(1) Uredbe (ES) št. 396/2005 vložena vloga za spremembo obstoječih MRL.
(3)
Za kaptan je bila vložena vloga za uporabo na marelicah, breskvah in slivah. Za cimoksanil je bila vložena vloga za uporabo na špinači. Za klorantraniliprol je bila vložena vloga za uporabo na cvetači in drugih cvetočih kapusnicah ter fižolu v stroku. Za diklorprop-P je bila vložena vloga za uporabo na pomarančah ter za prisotnost v ledvicah in jetrih ob upoštevanju obstoječih uporab na žitih in krmni travi za prežvekovalce. Za ciflufenamid je bila vložena vloga za uporabo na jabolkih, hruškah, namiznem in vinskem grozdju, kumarah, bučkah in melonah. Za difenokonazol je bila vložena vloga za uporabo na listih pese, artičokah, brokoliju, kardiju in jagodah. Za dimetomorf je bila vložena vloga za uporabo na pomarančah, endiviji, kreši, rani barbici, ogrščici, listih in brstičih kapusnic. Za ditiokarbamate je bila vložena vloga za uporabo na redkvi. Za epoksikonazol je bila vložena vloga za uporabo na nekaterih žitih ter za prisotnost v ledvicah in mleku ob upoštevanju obstoječih uporab na krmnih žitih za prežvekovalce. Za spirotetramat je bila vložena vloga za uporabo na zeliščih. Za propamokarb je bila vložena vloga za uporabo na poru, špinači, vitlofu in motovilcu. Za piraklostrobin je bila vložena vloga za uporabo na citrusih, zemeljskih oreških, bombažnem semenu, lanenem semenu, makovem semenu, sezamovem semenu, semenu oljne ogrščice, gorčičnem semenu, navadnem rumeniku, boreču, navadnem ričeku, kloščevcu, sončničnem semenu in soji. Za pirimetanil je bila vložena vloga za uporabo na solati in endiviji.
(4)
V skladu s členom 6(2) in (4) Uredbe (ES) št. 396/2005 je bila vložena vloga za uporabo acetamiprida na pečkatem sadju, namiznem in vinskem grozdju, jagodah, borovnicah, čebuli, paradižnikih, jajčevcih, brokoliju, glavnatem zelju, špinači, zeleni in bombažnem semenu. Zaradi dovoljene uporabe acetamiprida na teh pridelkih v Združenih državah so vrednosti ostankov višje od MRL iz Uredbe (ES) št. 396/2005. Da bi preprečili trgovinske ovire pri uvozu teh pridelkov, so potrebne višje MRL.
(5)
Za klorantraniliprol je bila vložena vloga za zvišanje trenutnih MRL za pomaranče iz Brazilije in Južne Afrike, namizno in vinsko grozdje ter redkve iz Združenih držav ter rozgato sadje, borovnice in brusnice iz Kanade in Združenih držav. Za isto aktivno snov je bila vložena vloga za zvišanje trenutnih MRL na rižu ter v mesu, jetrih, ledvicah, mleku in jajcih prežvekovalcev iz Združenih držav ob upoštevanju obstoječih uporab na proizvodih za krmo zadevnih živali. Za flutriafol je bila vložena za zvišanje trenutnih MRL za sojo iz Združenih držav. Za izopirazam je bila vložena vloga za zvišanje trenutnih MRL za banane iz Srednje Amerike. Za fluksapiroksad je bila vložena vloga za zvišanje trenutnih MRL za pečkato sadje, koščičasto sadje (češnje, breskve, slive, marelice in nektarine), krompir, druge korenovke, čebulnice, sladko koruzo, kapusnice, listnato zelenjavo in sveža zelišča, grah in fižol v stroku ali brez stroka, stročnice (sušene), seme oljnic, žita (pšenico, tritikalo, rž, ječmen, oves, koruzo in sirek) in sladkorno peso ter za maščobo, jetra, jajca in mleko iz Združenih držav, Kanade in Brazilije ob upoštevanju uporabe na krmnih žitih za živali za proizvodnjo živil. V vseh teh primerih so višje MRL potrebne, da se preprečijo trgovinske ovire pri uvozu zadevnih proizvodov.
(6)
Nedavno predloženi podatki o etefonu zahtevajo nadaljnjo oceno, zato je upravičeno podaljšati datum prenehanja veljavnosti MRL za namizne oljke in bombažno seme.
(7)
V skladu s členom 8 Uredbe (ES) št. 396/2005 so zadevne države članice ocenile navedene vloge in Komisiji poslale poročila o oceni.
(8)
Komisija je prejela informacije od Nemčije in Evropskega združenja za začimbe (European Spice Association) glede ostankov bifenila na muškatnem orešku in muškatovem cvetu, ki presegajo trenutne MRL. Nemčija je navedla, da je zaradi splošne prisotnosti bifenila iz neznanih virov nemogoče proizvesti muškatni oreh in muškatov cvet, ki bi izpolnjevala MRL za bifenil. Nemčija je vložila vlogo v skladu s členom 6(3) Uredbe (ES) št. 396/2005 za spremembe navedenih MRL in predložila poročilo o oceni.
(9)
Evropska agencija za varnost hrane (v nadaljnjem besedilu: Agencija) je preučila vloge in poročila o ocenah, zlasti glede tveganj za potrošnike in po potrebi za živali, ter predložila utemeljena mnenja o predlaganih MRL (3). Ta mnenja je poslala Komisiji in državam članicam ter jih javno objavila.
(10)
Agencija je v utemeljenih mnenjih ugotovila, da podatki o uporabi acetamiprida na melonah in grahu v stroku in brez strokov niso ustrezno podprli zahtevanih MRL. Agencija je na podlagi predloga iz poročila o oceni priporočila znižanje MRL acetamiprida na endiviji, da se prepreči prekoračitev akutnega referenčnega odmerka. Agencija je sklenila, da podatki o uporabi klorantraniliprola na pomarančah in rižu niso ustrezno podprli zahtevanih MRL. Agencija je za namizno in vinsko grozdje sklenila, da so bile MRL že določene na ravneh, ki ustrezajo nameravani odobreni uporabi. Agencija je ugotovila, da obstaja razlog za skrb zaradi kratkoročnega vnosa dimetomorfa na endiviji pri zahtevanih MRL, zato je priporočila ohranitev trenutnih MRL. Agencija je sklenila, da podatki o uporabi propamokarba na motovilcu niso ustrezno podprli zahtevanih MRL. Agencija je ugotovila, da obstaja razlog za skrb zaradi kratkoročnega vnosa s špinačo in porom pri zahtevanih MRL, zato je priporočila ohranitev trenutnih MRL. Agencija je sklenila, da podatki o uporabi piraklostrobina na grenivkah, limoni, limetah in mandarinah niso ustrezno podprli zahtevanih MRL. Agencija je za sončnično seme in sojo sklenila, da so bile MRL že določene na ravneh, ki ustrezajo nameravani odobreni uporabi. Agencija je sklenila, da podatki o uporabi fluksapiroksada na češnjah in bombažu niso ustrezno podprli zahtevanih MRL. Agencija je za krompir sklenila, da so bile MRL že določene na ravneh, ki ustrezajo nameravani odobreni uporabi.
(11)
Agencija je glede vseh drugih vlog sklenila, da so izpolnjene vse zahteve po podatkih in da so spremembe MRL, ki jih zahtevajo vlagatelji, sprejemljive glede varnosti potrošnikov po oceni izpostavljenosti potrošnikov za 27 posebnih evropskih potrošniških skupin. Agencija je upoštevala najnovejše informacije o toksikoloških značilnostih snovi. Niti pri vseživljenjski izpostavljenosti tem snovem z uživanjem vseh živil, ki bi te snovi lahko vsebovala, niti pri kratkoročni izpostavljenosti zaradi čezmernega uživanja ustreznih pridelkov in proizvodov ni bilo ugotovljeno tveganje, da se preseže sprejemljivi dnevni vnos ali akutni referenčni odmerek.
(12)
Iz utemeljenih mnenj Agencije in ob upoštevanju dejavnikov, ki vplivajo na odločitev, je razvidno, da ustrezne spremembe MRL izpolnjujejo zahteve iz člena 14(2) Uredbe (ES) št. 396/2005.
(13)
Uredbo (ES) št. 396/2005 je zato treba ustrezno spremeniti.
(14)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala -
SPREJELA NASLEDNJO UREDBO:
Člen 1
Prilogi II in III k Uredbi (ES) št. 396/2005 se spremenita v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 3. oktobra 2011

Classification:
Level 1 Topics: 100149
100157
100156
Level 2 Topics: 100257
100215
100249
100250
100245
Level 3 Topics: 2442
2014
2734
2735
1268
All Topics: 191
2357
2734
2735
2987
5227
6569